[{"text_idx": "#000003", "text": "Nanw\u2019n galw! Merch yn codi llais ar o\u0302l profiad o aflonyddu rhywiol. Ar o\u0302l cael profiad annifyr gan ddyn dros y penwythnos tra\u2019n beicio, aeth Nanw Beard o Gaerdydd ar o\u0302l gw\u0302r wnaeth ddweud y dylai gael \u201crhybudd iechyd oherwydd bod dy ben-o\u0302l yn mynd i achosi damwain\u201d, ac uwchlwytho'r gwrthdaro i\u2019w phroffil Instagram.Bwriad Nanw oedd tynnu sylw at yr aflonyddu y bu\u2019n rhaid iddi ei ddioddef bob dydd yn y brifddinas, a galw ar ddynion i wneud mwy i herio\u2019r ymddygiad gan eraill.Dywedodd wrth Nation.Cymru dros y penwythnos ei bod yn beicio ar Ffordd Penarth yng Nghaerdydd pan dynnodd y dyn ochr yn ochr a\u0302 hi a dweud ei sylwadau hyll.\u201cPan wnes i ddweud wrtho fod hynny'n ffiaidd gyrrodd i ffwrdd gan chwerthin,\u201d meddai.Hwn oedd yr ail achlysur o aflonyddu y cafodd hi'r prynhawn hwnnw ar o\u0302l cael dyn arall yn gweiddi pethau anweddus ati. \u201cDwi wedi cyrraedd y pwynt lle dwi i mor ddig ac wedi cael llond bol ar yr aflonyddu cyson ar y stryd dwi'n ei wynebu fel menyw, yn enwedig tra fy mod i ar fy mhen fy hun.\u201d Heriwch!Dywed Nanw Beard sydd bellach yn 30 oed bod aflonyddu o\u2019r fath wedi bod yn \u201cnorm\u201d iddi ers ei harddegau cynnar.\u201cMae wedi bod yn rhan o fywyd dwi jyst yn gorfod ei dderbyn. Ond mae darllen straeon am ferched yn dewis peidio a\u0302 derbyn hyn bellach wedi fy ngrymuso,\u201d meddai.\u201cRoedd gan y dyn hwn yr hyn dwi\u2019n tybio ei fod yn fab iddo yn y car. Trwy osod yr esiampl yma, mae'n dweud wrth ddynion ifanc fod yr ymddygiad hwn yn iawn.\u201cAllwn i ddim colli\u2019r cyfle i alw\u2019r ymddygiad allan. Ro\u2019n i'n teimlo'n fregus ac wedi fy mychanu yn dilyn y sylwadau blaenorol y dyn cyntaf.\u201cOnd ro\u2019n i\u2019n teimlo o\u2019i ffilmio, ei bod yn annhebygol y byddai\u2019n dod allan o\u2019r car nac yn debygol o fy aflonyddu ymhellach.\u201dDywed, pan gyhuddodd y dyn o aflonyddu rhywiol, ei fod wedi chwerthin.\u201cGwnaeth hyn i fi gwestiynu fy hun, ond gwn fod hwn (gaslight) yn dacteg gyffredin pan fydd dynion o\u2019r fath yn cael eu galw allan am eu hymddygiad,\u201d meddai. \u201cO ran sut rydyn ni\u2019n atal hyn rhag digwydd, dwi\u2019n credu mai dynion sydd a\u0302\u2019r cyfrifoldeb yn bennaf. Heriwch yr ymddygiad pan fyddwch chi'n ei weld ar y stryd, mewn bariau, mewn sgyrsiau yn y gwaith neu unrhyw le.\u201cTrwy beidio a\u0302 chodi llais, rydych chi'n ei alluogi.\u201d Gair o gyngorOs hoffech gael cymorth, siaradwch gyda\u2019ch meddyg teulu, rhiant, ffrind neu athrawes. Neu opsiwn arall yw chwilio am gyngor ar-lein. Ewch i:Meic Cymru - neu Rhadffo\u0302n 080880 23456"}]